ร้านนี้เป็นทริปตระเวนกินในค่ำคืนนั้นอะค่ะหลังจากกินทั้งก์ฟัน (ไอติมหม้อไฟ) นอกจากร้านของคาว (ซึ่งจะรีวิวต่อไป แบบว่าทำตัวเป็นนักรีวิวย้อนหลังอะนะ) และไอติมหม้อไฟแล้วก็มาจบที่ร้านนี้อีกทีค่ะ

พิกัดร้านนี้ ก็ถ้าวิ่งผ่านหน้าสนามศุภชลาศัย (ให้สนามอยู่ทางซ้ายมือ) วิ่งตรงยาวๆ ไป (ทางที่จะไปโรงเรียนเทพศิรินทร์) พอข้ามสะพานปุ๊บเลี้ยวซ้ายแต่ให้ชิดขวาสุดไว้ แล้วเลี้ยวขวาเข้าซอยแรกเลยนะคะ วิ่งไปสักพัก ทางขวามือจะเป็นทังก์ฟัน แล้วเลยไปอีกนิดทางซ้ายมือก็จะเป็นร้านนี้ค่ะ


ลักษณะร้านเป็นแผงลอยค่ะ แต่เคยออกรายการแจ๋วฯ ทางช่องสามด้วยนะคะ (ไม่รู้หรอก เห็นภาพเค้าเอามาแปะอะค่ะ)


วิธีการสั่งก็ดูเลยค่ะว่าอยากสั่งอะไรบ้าง สั่งมากอย่างก็แพงกว่าหน่อยนะคะ แล้วแต่ของที่สั่งด้วย แหะๆ


อันนี้ของน้องเราเองค่ะ เป็นแปะก๊วย เนื้อดีค่ะ แน่นหนึบ ไม่ขมจัด ทำมาได้ดี น้ำกะทิหอมดีด้วยค่ะ

อันนี้ของน้องอีกคน มีคล้ายๆ เกี้ยมอี๋ด้วยค่ะ แล้วก็มีมะพร้าวกะทิ น้องบอกอร่อยดีค่ะ

ตัวต่อไปเป็นของเราค่ะ มีมะพร้าวกะทิแล้วก็มันเชื่อม มันเชื่อมเนื้อไม่ค่อยแน่นเท่าไหร่ หวานไม่สม่ำเสมอด้วยค่ะ พอเจอกะทิเลยโดนกลบรสไปซะ


สรุปสำหรับร้านนี้นะคะ ถ้าใครไปแถวๆ นั้นก็ถือเป็นร้านของหวานที่ปิดท้ายได้ดีค่ะ ราคาไม่ได้แพงมาก (แต่ก็ไม่ได้ถูกนะคะ แหะๆ) 